Diari Oficial de la Generalitat Valenciana


Sumari del DOGV 202, del 12-11-1984 (1984/803572)

ORDRE de 23 d'octubre de 1984, de la Conselleria d'Agricultura, Pesca i Alimentació, per la qual es regula la pesca amb l'art denominat Rall.
---------------------------------------------------------------------------------------------------------------------------------------------

### Dades del document

Número de DOGV
:   202

Data del DOGV
:   12-11-1984

Secció del DOGV
:   ALTRES DISPOSICIONS

Número del document
:   1984/803572


Data del document
:   23-10-1984

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

Ordre de 23 d'octubre de 1984, de la Conselleria d'Agricultura, Pesca i Alimentació, per la qual es regula la pesca amb l'art denominat Rall o Esparver.  
L'art de pesca denominat Rail està considerat com un art tradicional en el litoral de la Comunitat Valenciana' i se'n té coneixement des de l'època musulmana, quan era utilitzat per gran nombre de pescadors d'aleshores, encara que, actualment, atès el baix rendiment i la poca acceptació comercial de les espècies que s'hi capturen, se n'ha abandonat la utilització.   
Això no obstant , la seua supervivència amb caràcter artesanal, sense que n'hi haja una regulació, aconsella recuperar aquest ús tradicional mitjançant una ordenació adient.   
En atenció d'aquests motius, tot recollint les nombroses peticions per tal que se n'evite la desaparició, escoltat el Consell de Pesca i vist el Reial Decret 3533/81, de 29 de desembre, i l'article 31.17 de l'Estatut d'Autonomia de la Comunitat Valenciana,   
ORDENE:   
Article 1.r  
A efectes d'aquesta reglamentació, s'entén per Rail, l'art de pesca consistent en una xarxa de forma circular d'uns tres metres de diàmetre, guarnida de ploms en tot el seu perímetre, i sostinguda pel centre per una corda, que és utilitzada a mà i per una sola persona des de costa o ribera.   
Article 2.n  
Els ormeigs no tindran una malla el costat del quadrat de la qual siga inferior als vint mil·límetres, amb la xarxa banyada.   
Article 3.r  
La pesca amb Rail podrà ser practicada durant tot l'any. No obstant això, la Conselleria d'Agricultura, Pesca i Alimentació podrà establir limitacions en la pràctica esmentada, en raó de la protecció de les espècies, determinant-hi les vedes de caràcter temporal o geogràfic adients.   
Article 4.t  
En tot cos, hom no podrà pescar a una distància inferior als dos-cents metres de les boques dels sorramolls o albuferes, de les séquies i, en general de tots els cursos d'aigües continentals que estiguen en comunicació amb el mar.   
Article 5.é  
Per a l'obtenció de les llicències que faculten l'exercici de la pesca amb Rail, serà requisit imprescindible presentar en la Conselleria d'Agricultura, Pesca i Alimentació o oficines que s'habiliten a l'efecte, certificat d'estar inscrit en el corresponent registre que s'hi portarà en les Confraries de Pescadors.   
Article 6.é  
Les llicències de pesca amb l'art denominat Rail tindran una durada de dos anys, comptats a partir de la data d'expedició.   
Article 7.é  
El volum de captures diàries autoritzat per persona no podrà ultrapassar els vint-i-cinc kilograms.   
DISPOSICIONS FINALS  
Primera  
El Director General de Desenvolupament Agrari de la Conselleria d'Agricultura, Pesca i Alimentació queda facultat per dictar totes les resolucions necessàries per al desenvolupament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 23 d'octubre de 1984.   
El Conseller d'Agricultura' Pesca i Alimentació,  
LLUÍS FONT DE MORA I MONTESINOS